Die Nasionale Wolkwekersvereniging se nuutste vlagskip is ’n kursus vir wolboere wat oor 12 maande strek om hulle te help om lammeroeste van ’n hoë gehalte te lewer en hul wins volhoubaar te verhoog.
Mnr. Bom Louw, produksie-adviseur van die NWKV in die Vrystaat, KwaZulu-Natal en Mpumalanga, het die kursus op ’n reeks streekvergaderings in die provinsies verduidelik.
Hy het gesê dit is ’n praktykgerigte opleidingsprogram wat aan elke wolboer die geleentheid bied om die bestuursaspekte en -vaardighede wat die grootste invloed op die ooikudde se reproduksie het, aan te leer en toe te pas.